**URAD PREDSEDNIKA REPUBLIKE**

**DRŽAVNI ZBOR REPUBLIKE SLOVENIJE**

**DRŽAVNI SVET REPUBLIKE SLOVENIJE**

**USTAVNO SODIŠČE REPUBLIKE SLOVENIJE**

**RAČUNSKO SODIŠČE REPUBLIKE SLOVENIJE**

**VARUH ČLOVEKOVIH PRAVIC REPUBLIKE SLOVENIJE**

**DRŽAVNA REVIZIJSKA KOMISIJA REPUBLIKE SLOVENIJE**

**INFORMACIJSKI POOBLAŠČENEC REPUBLIKE SLOVENIJE**

**KOMISIJA ZA PREPREČEVANJE KORUPCIJE REPUBLIKE SLOVENIJE**

**DRŽAVNA VOLILNA KOMISIJA**

**FISKALNI SVET**

**SODNI SVET**

**ZAGOVORNIK NAČELA ENAKOSTI**

**VRHOVNO SODIŠČE REPUBLIKE SLOVENIJE**

**VRHOVNO DRŽAVNO TOŽILSTVO**

**DRŽAVNO ODVETNIŠTVO**

**OBČINE**

**ZDRUŽENJE OBČIN SLOVENIJE**

**SKUPNOST OBČIN SLOVENIJE**

**ZDRUŽENJE MESTNIH OBČIN SLOVENIJE**

**MINISTRSTVA**

**ORGANI V SESTAVI MINISTRSTEV**

**VLADNE SLUŽBE**

**UPRAVNE ENOTE**

Številka: 0100-227/2020/43

Datum: 12. 6. 2020

**Zadeva:** **Določitev obsega sredstev za financiranje dodatka za nevarnost in posebne**

**obremenitve v času epidemije (71. člen ZIUZEOP) za mesec maj 2020**

Zveza:Pojasnilo št. 0100-227/2020/6 z dne 24. 4. 2020

Spoštovani,

obveščamo vas, da je Vlada Republike Slovenije (v nadaljevanju: Vlada RS) na seji, dne 11. 6. 2020, upoštevaje šesti odstavek 71. člena Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 49/20 in 61/20, v nadaljevanju: ZIUZEOP), določila obseg sredstev za financiranje dodatka za nevarnost in posebne obremenitve v času epidemije (v nadaljevanju: dodatek COVID-19), razdelitev sredstev na neposredne uporabnike proračuna ter kriterije za razdelitev sredstev posrednim uporabnikom proračuna za **mesec maj 2020** (sklep Vlade RS, številka: 10007-52/2020/2 z dne 11. 6. 2020).

Upoštevaje, da so se razmere zaradi epidemije nalezljive bolezni SARS-CoV-2 (COVID-19) v mesecu maju 2020 pričele umirjati in je bil dne 14. 5. 2020 v Uradnem listu RS št. 68/20 objavljen Odlok o preklicu epidemije nalezljive bolezni SARS-CoV-2 (COVID-19) (v nadaljevanju: odlok), se sredstva oziroma maksimalni obseg sredstev za izplačilo dodatka COVID-19 za mesec maj 2020 dodeljujejo le nekaterim proračunskim uporabnikom v **dejavnosti zdravstva in socialnega varstva**. Pri tem je v prilogi 2 navedenega sklepa Vlade RS določen tudi seznam posrednih proračunskih uporabnikov iz obeh navedenih dejavnosti, katerim se sredstva lahko dodelijo.

V povezavi z 20. členom ZIUZEOP preklic epidemije z odlokom pomeni, da je dodatek COVID-19 iz 71. člena ZIUZEOP zaposlenim v javnem sektorju možno izplačevati do vključno 31. maja 2020.

Ker skladno z 71. členom ZIUZEOP Vlada RS določi kriterije za razdelitev sredstev posrednim uporabnikom proračuna, je določeno, da se tudi v mesecu maju 2020 uporabijo kriteriji za razdelitev sredstev posrednim proračunskim uporabnikom, kot so določeni v 1. točki II. točke priloge sklepa Vlade RS št. 10007-46/2020/5 z dne 22. 4. 2020, v primeru bolj izpostavljenih dejavnosti.

Postopki za nakazilo sredstev in za prerazporeditev pravic porabe za namen izplačila dodatka COVID-19 se izvedejo po enakem postopku kot za meseca marec in april 2020 (Pojasnilo MJU - Financiranje dodatka na podlagi 71. člena ZIUZEOP, št. 0100-227/2020/6 z dne 24. 4. 2020 in Pojasnilo Ministrstva za finance občinam, št. 410-89/2020/1 z dne 28. 4.2020).

Pri tem še opozarjamo, da Zakon o interventnih ukrepih za omilitev in odpravo posledic epidemije COVID-19 (Uradni list RS, št. 80/20, v nadaljevanju: ZIUOOPE) v 78. členu določa rok za vložitev zahtevkov po ZIUZEOP do 30. junija 2020. V 78. členu tega zakona je namreč določeno, da upravičenci zahtevke za izplačilo sredstev iz ukrepov, določenih v ZIUZEOP, in ukrepov, določenih s tem zakonom, ki prenehajo veljati 31. maja 2020, vložijo do 30. junija 2020, če ZIUZEOP in ta zakon ne določata drugače.

Ponovno še pojasnjujemo, da je dodatek COVID-19 treba ločiti od dodatka za delo v rizičnih razmerah (epidemija), ki ga določa Kolektivna pogodba za javni sektor (KPJS) v 11. točki 39. člena KPJS. ZIUZEOP v tretjem odstavku 71. člena zgolj določa, da lahko javni uslužbenci (razen javnih uslužbencev iz plačne skupine B – direktorji), upravičenci do dodatka za delo v rizičnih razmerah po KPJS iz naslova tega dodatka in iz naslova novega dodatka po 71. členu ZIUZEOP (dodatek COVID-19) prejmejo skupaj največ 100 odstotkov urne postavke osnovne plače (glede na dejstvo, da znaša dodatek za delo v rizičnih razmerah 65 odstotkov urne postavke osnovne plače lahko torej javni uslužbenec, ki je prejel dodatek po KPJS za vse ure dela, iz naslova dodatka COVID-19 prejme še največ 35 odstotkov urne postavke osnovne plače).

Tako kot velja za dodatek COVID-19, za katerega je Vlada RS tudi za maj 2020 določila obseg sredstev za financiranje, razdelitev sredstev na neposredne uporabnike proračuna ter kriterije za razdelitev sredstev posrednim uporabnikom proračuna, tudi za dodatek za delo v rizičnih razmerah na podlagi 11. točke 39. člena KPJS sredstva zagotavlja državni proračun (prvi stavek šestega odstavka 71. člena ZIUZEOP). Vendar pa, kot že pojasnjeno v pojasnilu z dne 24. 4. 2020, za dodatek za delo v rizičnih razmerah najvišji obseg sredstev, ki se za izplačilo tega dodatka lahko porabi, ni določen.

Prijazen pozdrav,

Boštjan Koritnik

minister

Priloge:

* sklep Vlade RS št. 10007-52/2020/2 z dne 11. 6. 2020,
* Priloga 1 - Obseg in razdelitev sredstev za financiranje dodatka za nevarnost in posebne obremenitve v času epidemije za neposredne proračunske uporabnike za mesec maj 2020,
* Priloga 2 - Seznam posrednih proračunskih uporabnikov na področju socialnega varstva in na področju zdravstva.

Poslano:

* naslovnikom po e-pošti

V vednost:

* Generalni sekretariat vlade ([gp.gs@gov.si](mailto:gp.gs@gov.si))
* Kabinet predsednika vlade ([kpv@gov.si](mailto:kpv@gov.si))